钦定古今图书集成/理学汇编/经籍典/第010卷 > 《隋书》 > 《经籍志》〈子部上〉
## 钦定古今图书集成/理学汇编/经籍典/第010卷 > 《隋书》 > 《经籍志》〈子部上〉

《晏子春秋》七卷，齐大夫晏婴撰；《曾子》二卷，目一卷，
鲁国曾参撰；《子思子》七卷，鲁穆公师孔伋撰；《公
孙尼子》一卷，尼似，孔子弟子；《孟子》十四卷，齐卿孟
轲撰；赵岐注；《孟子》七卷，郑元注；《孟子》七卷，刘熙
注；梁有《孟子》九卷，綦毋邃撰；亡；《孙卿子》十二卷，楚
兰陵令荀况撰；梁有《王孙子》一卷，亡；《董子》一卷，战
国时董无心撰；《鲁连子》五卷，录一卷。鲁连，齐人，不
仕，称为先生；《新语》二卷，陆贾撰；《贾子》十卷，录一
卷。汉梁太傅贾谊撰；《盐铁论》十卷，汉庐江府丞桓
宽撰；《新序》三十卷，录一卷，刘向撰；《说苑》二十卷，
刘向撰；《扬子法言》十五卷，《解》一卷，扬雄撰，李轨注；
梁有《扬子法言》六卷，侯苞注，亡；《扬子法言》十三卷，
宋衷撰；《扬子太元经》九卷，宋衷注。梁有《扬子太元
经》九卷，扬雄自作章句，亡；《扬子太元经》十卷，陆绩、
宋衷撰；《扬子太元经》十卷，蔡文邵注。梁有《扬子太
元经》十四卷，虞翻注；《扬子太元经》十三卷，陆凯注；《扬
子太元经》七卷，王肃注；亡；《桓子新论》十七卷，后汉
六安丞桓谭撰；《潜夫论》十卷，后汉处士王符撰。梁
有《王逸正部论》八卷，后汉侍中王逸撰；《后序》十二卷，
后汉司隶校尉应奉撰；《周生子要论》一卷，录一卷，魏
侍中周生烈撰；亡；《申鉴》五卷，荀悦撰；《魏子》三卷，
后汉会稽人魏朗撰，梁有《文检》六卷，似后汉末人作
亡；《牟子》二卷，后汉太尉牟融撰；《典论》五卷，魏文
帝撰；《徐氏中论》六卷，魏太子文学徐干撰。《梁目》一
卷；《王子正论》十卷，王肃撰。梁有《去伐论集》三卷，王
粲撰；亡；《杜氏体论》四卷，魏幽州刺史杜恕撰。梁有
《新书》五卷，王基撰；《周子》九卷，吴中书郎周昭撰；亡；
《顾子新语》十二卷，吴太常顾谭撰；《通语》十卷，晋尚书
左丞殷兴撰；《典语》十卷、《典语别》二卷，并吴中夏督陆
景撰；亡；《谯子法训》八卷，谯周撰。梁有《谯子五教志》
五卷，亡；《袁子正论》十九卷袁准撰。梁又有《袁子正
书》三十五卷，袁准撰；“《孙氏成败志》三卷，孙毓撰；《古今
通论》二卷，松滋令王婴撰；《蔡氏化清经》”十卷，蔡洪撰；
《通经》二卷，晋丞相从事中郎王长元撰；亡；《新论》十
卷，晋散骑常侍夏侯湛撰。梁有《扬子物理论》十六卷，
《扬子太元经》十四卷，并晋征士扬泉撰；《新论》十卷，晋
金紫光禄大夫华谭撰；《梅子新论》一卷，亡。《志林新
书》三十卷虞喜撰。梁有《广林》二十四卷，又《后林》十卷，
虞喜撰；“《干子》十八卷，干宝撰；《闳论》二卷，晋江州从事
蔡韶撰；《顾子》十卷，晋扬州主簿顾夷撰；亡《要览》十
卷，晋郡儒林祭酒吕竦撰”；《正览》六卷，梁太子詹事
周舍撰。梁有《三统五德论》二卷，曹思文撰；亡；《诸葛
武侯集诫》二卷，　《众贤诫》十三卷，　《女篇》一卷，　《女
鉴》一卷，　《妇人训诫集》十一卷，　《妇姒训》一卷，　《曹
大家女诫》一卷，　《真顺志》一卷。

右六十二部，五百三十卷。通计亡书，合六十七部，六百九卷。

儒者，所以助人君明教化者也。圣人之教，非家至而
户说，故有儒者宣而明之，其大抵本于仁义及五常
之道。黄帝、尧、舜、禹、汤、文、武咸由此则《周官》太宰以九
两系邦国之人，其四曰儒是也。其后陵夷衰乱，儒道
废阙。仲尼祖述前代，修正六经，三千之徒，并受其义。
至于战国，孟轲、子思、荀卿之流宗而师之，各有著述，
发明其指，所谓“《中庸》之教，百王不易”者也。俗儒为之，
不顾其本，苟欲哗众，多设问难，便辞巧说，乱其大体，
致令学者难晓，故曰“博而寡要。”

《鬻子》一卷，周文王师鬻熊撰；《老子道德经》二卷，周
柱下史李耳撰；汉文帝时河上公注；梁有战国时河
上丈人注；《老子经》二卷，汉长陵三老毋丘望之注；《老
子》二卷，汉隐士严遵注；《老子》二卷，虞翻注；《老子》二卷，
亡；《老子道德经》二卷，王弼注；梁有《老子道德经》二
卷，张嗣注；《老子道德经》二卷，蜀才注；亡；《老子道德
经》二卷，锺会注；梁有《老子道德经》二卷，晋太傅羊祜
解；释；《老子经》二卷，东晋江州刺史王尚述注；《老子》二
卷，晋郎中郑韶集解；《老子》二卷，邯郸氏注；《老子》二卷，
常氏传；《老子》二卷，孟氏注；《老子》二卷，盈氏注；亡；《老
子道德经》二卷，《音》一卷，晋尚书郎孙登注；《老子道
德经》二卷，刘仲融注；梁有《老子道德经》二卷，巨生解；《老子道德经》二卷，晋西中郎将袁真注；《老子道德经》
二卷，张凭注；《老子道德经》二卷，释惠琳注；《老子道德
经》二卷，释惠严注；《老子道德经》二卷，王元载注；亡；
《老子道德经》二卷，卢景裕撰；《老子音》一卷，李轨撰；
梁有《老子音》一卷，晋散骑常侍戴逵撰；亡；《老子》四
卷，梁旷撰；《老子指归》十一卷，严遵注；《老子指趣》
三卷，毋丘望之撰；《老子义纲》一卷，顾欢撰。梁有《老
子道德论》二卷，何晏撰；《老子序次》一卷，葛仙公撰；《老
子杂论》一卷，何王等注；《老子私记》十卷，梁简文帝撰；
《老子元示》一卷，韩壮撰；《老子元谱》一卷，晋柴桑令刘
遗民撰；《老子元机》三卷，宗塞撰；《老子幽易》五卷；又《老
子志》一卷，山琮撰；亡；《老子义疏》一卷顾欢撰。梁有
《老子义疏》一卷，释慧观撰；亡；《老子义疏》五卷，孟智
周私记；《老子义疏》四卷，韦处元撰；《老子讲疏》六
卷，梁武帝撰；《老子义疏》九卷，戴诜撰；《老子节解》
二卷，　《老子章门》一卷，　《文子》十二卷，《文子》，《老子弟
子七略》有九篇，梁七录十卷，亡；《鹖冠子》三卷，楚之
隐人《列子》八卷，郑之隐人列御寇撰，东晋光禄勋
张湛注；《庄子》二十卷，梁漆园吏庄周撰，晋散骑常
侍向秀注，本二十卷，今阙。梁有《庄子》十卷，东晋议郎
崔撰注，亡；《庄子》十六卷，司马彪注，本二十一卷，今
阙；《庄子》三十卷，目一卷，晋太傅主簿郭象注。梁七
录三十三卷，集注《庄子》六卷。梁有《庄子》三十卷，晋
丞相参军李颐注；《庄子》十八卷，孟氏注，录一卷，亡
《庄子音》一卷，李轨撰；《庄子音》三卷，徐邈撰；《庄子
集音》三卷，徐邈撰；《庄子注音》一卷，司马彪等撰；
《庄子音》三卷，郭象注。梁有向秀《庄子音》一卷，《庄子
外篇杂音》一卷，　《庄子内篇音义》一卷，　《庄子讲疏》
十卷，梁简文帝撰。本二十卷，今阙；《庄子讲疏》二卷，
张机撰，亡；《庄子讲疏》八卷，　《庄子文句义》二十八
卷本三十卷，今阙。梁有《庄子义疏》十卷，又《庄子义疏》
三卷，宋处士李叔之撰，亡；《庄子内篇讲疏》八卷，周
弘正撰；《庄子义疏》八卷，戴诜撰；《南华论》二十五
卷，梁旷撰；本三十卷；《南华论音》三卷　；《庄成子》十
二卷，梁有《蹇子》一卷，今亡；《元言新记》《明庄部》二卷，
梁澡撰；《守白论》一卷　；《任子道论》十卷，魏河东太
守任嘏撰。梁有《浑舆经》一卷，魏安成令桓威撰；《亡
唐子》十卷，吴唐滂撰。梁有《苏子》七卷，晋北中郎参军
苏彦撰；《宣子》二卷，晋宣城令宣聘撰；《陆子》十卷，陆云
撰；亡《杜氏幽求新书》二十卷，杜夷撰；《抱朴子内
篇》二十一卷、《音》一卷，葛洪撰。梁有《顾道士新书论经》
三卷，晋方士顾谷撰；《亡孙子》十二卷，孙绰撰；《符
子》二十卷，东晋员外郎符朗撰。梁有《贺子述言》十卷，
宋太学博士贺道养撰；《少子》五卷，齐司徒左长史张
融撰。梁有《养生论》三卷，嵇康撰；《摄生论》二卷，晋河内
太守阮侃撰；《无宗论》四卷；《圣人无情论》六卷，亡；《夷
夏论》一卷，顾欢撰；梁二卷。梁又有《谈众》三卷，亡简
文《谈疏》六卷，晋简文帝撰；《无名子》一卷，张太衡撰，
《元子》五卷，　《游元桂林》二十一卷，目一卷，张机撰；
《广成子》十三卷，商洛公撰，张太衡注，疑近人作。

右七十八部，合五百二十五卷。

道者，盖为万物之奥，圣人之至赜也。《易》曰：“一阴一阳
之谓道。”又曰：“仁者见之谓之仁，智者见之谓之智。”百
姓日用而不知夫阴阳者，天地之谓也。天地变化，万
物蠢生，则有经营之迹。至于道者，精微淳粹而莫知
其体处，阴与阴为一，在阳与阳不二。仁者资道以成
仁，道非仁之谓也。智者资道以为智，道非智之谓也。
百姓资道而日用而不知其用也。圣人体道成性，清
虚自守，为而不恃，长而不宰，故能不劳聪明而人自
化，不假修营而功自成。其元德深远，言象不测，先王
惧人之惑，置于方外，《六经》之义，是所罕言。《周官》九两，
其三曰“师”，盖近之矣。然自黄帝以下，圣哲之士所言
道者，传之其人，世无师说，汉时曹参始荐盖公能言
黄、老，文帝宗之。自是相传，道学众矣。下士为之，不推
其本，苟以异俗为高，狂狷为尚，迂诞谲怪，而失其真。
《管子》十九卷，齐相管夷吾撰；《商君书》五卷，秦相卫
鞅撰；梁有《申子》三卷，韩相申不害撰；亡；《慎子》十卷，
战国时处士慎到撰；《韩子》二十卷，目一卷，韩非撰；
梁有《韩氏新书》三卷，汉御史大夫晁错撰；《亡正论》
六卷，汉大尚书崔寔撰。梁有《法论》十卷，刘邵撰；《政论》
五卷，魏侍中刘廙撰；《阮子正论》五卷，魏清河太守阮
武撰；《亡世要论》十二卷，魏大司农桓范撰。梁有二
十卷，又有《陈子要言》十四卷，吴豫章太守陈融撰；《蔡
司徒难论》五卷，晋三公令史黄命撰。亡。

右六部合七十二卷

法者，人君所以禁淫慝，齐不轨，而辅于治者也。《易》著
“先王明罚饬法”，《书》美“明于五刑以弼五教。”《周官》司寇
“掌建国之三典以佐王刑邦国，诘四方”，“司刑以五刑
之法丽万民之罪”是也。刻者为之，则杜哀矜，绝仁爱，
欲以威劫为化，残忍为治，乃至伤恩害亲。

卷，亡；《人物志》三卷，刘邵撰。梁有《士纬新书》十卷，姚
信撰；又《姚氏新书》二卷，与《士纬》相似；《九州人士论》一
卷，魏司空卢毓撰；《通古人论》一卷，亡。

右四部合七卷

名者，所以正百物，叙尊卑，列贵贱，各控名而责实，无
相僭滥者也。《春秋传》曰：“古者名位不同，节文异数。”孔
子曰：“名不正则言不顺，言不顺则事不成。”《周官宗伯》
“以九仪之命，正邦国之位，辨其名物”之类是也。拘者
为之，则苛察缴绕，滞于析辞而失大体。

《墨子》十五卷目一卷，宋大夫墨翟撰。《随巢子》一卷，
巢，似墨翟弟子；《胡非子》一卷，非，似墨翟弟子。梁有
《田休子》一卷，亡。

右三部合一十七卷

墨者，强本节用之术也。上述尧、舜、夏禹之行，茅茨不
翦，粝粱之食，桐棺三寸，贵俭兼爱，严父上德，以孝示
天下，右鬼神而非命。《汉书》以为本出清庙之守。然则
《周官》宗伯“掌建邦之天神地祇人鬼”，肆师“掌立国祀
及兆中庙中之禁令”，是其职也。愚者为之，则守于节
俭，不达时变，推心兼爱，而混于亲疏也。

《鬼谷子》三卷皇甫谧注。《鬼谷子》，周世隐于鬼谷。梁有
《补阙子》十卷，《湘东鸿烈》十卷，并元帝撰；亡；《鬼谷子》
三卷，乐注。

右三部合六卷

从横者，所以明辩说，善辞令，以通上下之志者也。《汉
书》以为本出行人之官，受命出疆，临事而制，故曰“诵
《诗》三百，使于四方，不能专对，虽多亦奚以为？”《周官》：“掌
交以节与币，巡邦国之诸侯及万姓之聚，导王之德
意志虑，使辟行之，而和诸侯之好，达万民之说，谕以
九税之利，九仪之亲，九牧之维，九禁之难，九戎之威”
是也。佞人为之，则便辞利口，倾危变诈，至于贼害忠
信，覆邦乱家。